# Hyvä kotiväki, peruskoulun päättävä nuori ja nuoren läheiset!

Kevätlukukausi on jo pitkällä ja työ peruskoulun päättöluokkalaisten kanssa opinto-ohjauksessa alkaa olla loppusuoralla. Tänäkin vuonna koulustamme lähtee jatko-opintoihin nuoria, joista voi hyvällä syyllä olla ylpeä! Opinto-ohjaajina olemme kirjanneet tähän kirjeeseen tärkeitä asioita liittyen muun muassa yhteishaun tulosten julkistamiseen sekä sitä seuraaviin toimenpiteisiin.

## Ohjeet Sinulle, peruskoulun päättävä

Yhteishaun opiskelijavalinnan tulokset julkistetaan aikaisintaan **torstaina 15.6.2023**. Opintopolusta lähetetään sinulle tieto opiskelijavalinnasta siihen sähköpostiin, jonka olet hakemuksessasi ilmoittanut.

### Opiskelupaikan vastaanottaminen ja varasijoilta valituksi tuleminen

Mikäli opiskelupaikka johonkin hakutoiveena olleista kohteista on varmistunut, pääset vastaanottamaan paikan sähköpostilinkin kautta. Opiskelupaikka on vastaanotettava **29.6.2023 mennessä**. Ellet varmista paikkaa, koulutuksen järjestäjä voi peruuttaa valinnan. Tämän vuoksi on erittäin tärkeää, että seuraat kesällä sähköpostiasi!

Tulet valituksi ylimpään hakutoiveeseesi, johon saamasi valintapisteet riittävät. Alemmat hakutoiveesi peruuntuvat tässä tapauksessa automaattisesti. Hakulomakkeelle asettamasi hakutoivejärjestys on sitova, eikä sitä voi enää muuttaa hakuajan päättymisen jälkeen. Voit kuitenkin tulla valituksi ylempiin hakutoiveisiisi **varasijalta 18.8. saakka**.

Tarjottu opiskelupaikka kannattaa ottaa vastaan, vaikka se ei olisikaan ollut ensisijainen toiveesi. Pysyt edelleen varasijoilla ylempiin hakutoiveisiisi ja sinulle voidaan tarjota opiskelupaikkaa ylemmiltä hakutoiveiltasi varasijojen voimassaolon ajan. Saat tiedon varasijalta vapautuvasta paikasta sähköpostiisi Opintopolusta ja uuden pyynnön vastaanottaa opiskelupaikka.

Oppilaitos, josta olet ottanut vastaan opiskelupaikan, lähettää sinulle lisäksi sähköisen kirjeen. Kirje sisältää tarkemmat ohjeet, miten oppilaitos haluaa sinun toimivan erilaisten lisätietojen suhteen.

Peruskoulun päättötodistus ja mahdolliset muut lausunnot, joihin olet valinnassa vedonnut, on hyvä pitää tallessa, sillä opiskelijaksi ottaminen on ehdollinen siihen saakka, kunnes koulutuksen järjestäjä on tarkistanut todistuksesi. Kun koulutuspaikka on varmistunut, olisi hyvä alkaa selvittää melko nopeasti mahdollisia koulumatkoihin, asuntolapaikkaan ja opintososiaalisiin etuihin liittyviä asioita.

**Tässä ohjeet vielä tiivistetysti:**

* Ota mahdollinen opiskelupaikka vastaan Opintopolussa 29.6.2023 mennessä. On tärkeää, että olet antanut Opintopolussa luvan sähköiseen asiointiin. Jos sinulla ei ole mahdollisuutta sähköiseen asiointiin, valintakirje postitetaan sinulle kotiosoitteeseen.
* Myös oppilaitoksesta lähetetään sinulle sähköpostilla tieto opiskelupaikasta. Samassa sähköpostissa saat myös yleensä tunnukset oppilaitoksen Wilmaan. Huomaathan, että opiskelupaikan voi vastaanottaa vain edellä kerrotusti Opintopolussa.
* Kirjaudu oppilaitoksen Wilmaan ja ilmoita opintoihin liittyvät valintasi ja toiveesi Wilmassa **29.6. mennessä**, jos näin pyydetään. Esimerkiksi:
* Gradia-lukioihin valittu ilmoittautuu yleislinjojen sisällä oleviin polkuopintoihin, jos haluaa opiskella jollakulla niistä
* Gradian ammatilliseen koulutukseen valittu ilmoittautuu halutessaan kahden tutkinnon opintoihin, ilmoittaa kiinnostuksensa mahdollisiin korkeakouluopintoihin ja hakee asuntolapaikkaa, jos sitä tarvitsee
* Gradiaan seuraaville koulutusaloille valittu ilmoittaa osaamisalatoiveensa: ajoneuvoala, matkailuala, ravintola- ja catering-ala, talotekniikka sekä tieto- ja viestintätekniikka

Jos **et ole tullut valituksi** yhteishaussa koulutukseen, saat Opetushallitukselta jälkiohjauskirjeen, jossa kerrotaan saamasi pistemäärät ja mahdolliset varasijasi niihin koulutuksiin, joihin olet pyrkinyt. Varasijat ovat voimassa 18.8. saakka eli tilanteesi voi muuttua aina tuohon päivään saakka. Voit seurata varasijojen etenemistä [Oma Opintopolku-palvelussa](https://opintopolku.fi/oma-opintopolku/), johon myös huoltajasi pääsee kirjautumaan ja näkemään sijoittumisesi (Oppivelvollisen hakeutumishistoria – Valinnat). Kirjautuminen edellyttää teiltä molemmilta vahvaa tunnistautumista (pankkitunnukset tai mobiilivarmenne).

### Sinulla on velvollisuus hakea opiskelupaikkaa ja oikeus saada ohjausta

Oppivelvollisena sinulla on velvollisuus hakea opiskelupaikkaa. Yhteishaun jälkeen koulutukseen haetaan jatkuvan haun kautta. Jatkuva haku tapahtuu suoraan oppilaitosten nettisivuilta löytyvän ohjeistuksen mukaisesti. Jos sinulla on kysyttävää koulutuksesta tai hakemisesta, ota yhteyttä suoraan oppilaitokseen tai peruskoulun oppilaanohjaajaasi kesäpäivystyksen aikana. Tarvittaessa saat ohjausta ja tukea kesäaikana myös [etsivän nuorisotyön](https://www.jyvaskyla.fi/nuoriso/neuvonta-ja-tuki/etsiva-nuorisotyo) tai [Ohjaamon](https://www.jyvaskyla.fi/kulttuuri-ja-vapaa-aika/nuoriso/ohjaamo-jyvaskyla) kautta.

Jatkuvan haun kautta voit hakea ammatilliseen koulutukseen, lukiokoulutukseen, tutkintokoulutukseen valmentavaan koulutukseen (TUVA), kansanopistojen oppivelvollisille suunnattuihin koulutuksiin, oppisopimuskoulutukseen sekä vaativana erityisenä tukena järjestettävään TELMA-koulutukseen. Myös aikuisten perusopetukseen hakeudutaan jatkuvan haun kautta.

TUVA-koulutuksessa voit esimerkiksi korottaa päättötodistuksen arvosanoja, tutustua eri ammattialoihin tai valmentautua lukio-opintoihin. TUVA-koulutusta tarjoavat Keski-Suomessa Gradia, Jyväskylän kristillinen opisto JKO, Ammattiopisto Spesia ja Pohjoisen Keski-Suomen ammattiopisto POKE. Oppivelvollisille suunnattua maksutonta vapaan sivistystyön koulutusta tarjoaa mm. Jyväskylän kristillinen opisto ([Taidevuosi oppivelvollisille](https://jko.fi/koulutus/oppivelvollisille/)).

Huoltajat pääsevät seuraamaan oman huollettavansa hakua ja sijoittumista Opetushallituksen [Oma Opintopolku -palvelun](https://opintopolku.fi/oma-opintopolku/) kautta. Kirjautuminen edellyttää vahvaa tunnistautumista. Valitkaa kirjautumisen jälkeen: Oppivelvollisuus – Huollettava, jonka tietoja haluatte katsoa – Hakeutumishistoria – Valinta.

Yhteishaun tulosten saapuessa yläkoulujen opot tarkastavat oppilaiden sijoittumisen peruskoulun jälkeiseen koulutukseen. Mikäli oppilas ei saa yhteishaussa opiskelupaikkaa, otamme häneen ja huoltajiin yhteyttä. **Olemme tavoitettavissa 15. - 16.6.2023** ja lisäksi sopimuksen mukaan**.** Voitte halutessanne olla myös meihin yhteydessä ja sopia mahdollista tapaamista koululle.

Kesäajan ohjausta tarjoavat myös yhteistyötahot. Gradia Hakupalvelut järjestää **tiistaina 20.6.2023 klo 15–15.30** infon ilman opiskelupaikkaa jääneille Teamsissa: [Liity mukaan koulutusinfoon.](https://eur03.safelinks.protection.outlook.com/ap/t-59584e83/?url=https%3A%2F%2Fteams.microsoft.com%2Fl%2Fmeetup-join%2F19%253ameeting_YjI5NzE4ZWUtZjIwZi00OWUyLWI0YjEtNzZmMWNkYjI5ZjRl%2540thread.v2%2F0%3Fcontext%3D%257b%2522Tid%2522%253a%25224e144181-2f68-401f-aa86-9ec9e400e6b3%2522%252c%2522Oid%2522%253a%2522cd92444e-f6b9-4bb8-aeb9-e346f2cc12fa%2522%257d&data=05%7C01%7Channa.narvola%40gradia.fi%7C28f7ff1d5aca44366b8708db4d3c4585%7C4e1441812f68401faa869ec9e400e6b3%7C0%7C0%7C638188693507623238%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Ov%2Fejmjh18Efw7dqUlqoHhUAxqqloivZtuIGm7HPAuY%3D&reserved=0) Lisätietoja: [Gradiaan!-koulutusinfot | Gradia](https://www.gradia.fi/oppimaan/gradiaan-tapahtumat/gradiaan-koulutusinfot). Ohjaamo Jyväskylä järjestää nuorille **Jätskiä ja jeesiä -tapahtuman keskiviikkona 21.6. klo 14–16 Nuorten talolla, os. Asemakatu 4. Mukana tapahtumassa on myös oppilaitosten edustajia. Tervetuloa!**

Oppivelvollisuuslain myötä peruskoulun päättävällä nuorella on hakeutumisvelvollisuus jatko-opintoihin siihen saakka, kunnes hän täyttää 18 vuotta (tai suorittaa tätä ennen toisen asteen tutkinnon). Huoltajan vastuulla on huolehtia, että oppivelvollisuus tulee suoritetuksi.

Tämän kirjeen lopusta löytyy hyödyllisiä yhteys- ja lisätietoja mm. Jyväskylän kaupungin etsivän nuorisotyön ja Ohjaamon kesäpäivystykseen sekä valtakunnalliseen Opintopolun ohjaus- ja neuvontapalveluun.

**Onnea ja menestystä tuleviin valintoihin ja jatko-opintoihin!**

Opinto-ohjaajasi

## Tärkeitä yhteystietoja

[Jyväskylän nuorisopalvelut, Etsivä nuorisotyö](https://www.jyvaskyla.fi/Nuoriso/neuvonta-ja-tuki/etsiva-nuorisotyo), päivystys arkisin klo 8–16, p. 050 501 9936

[Ohjaamo Jyväskylä](https://www.jyvaskyla.fi/kulttuuri-ja-vapaa-aika/nuoriso/ohjaamo-jyvaskyla), Nuorten talo, Asemakatu 4, 2. krs

Avoinna ilman ajanvarausta kesä-heinäkuussa ma-pe klo 12–16

Ohjausta ja neuvontaa etänä/ajanvarauksella ma-pe klo 9–16, p. 050 311 8877 (ks. lisää lopusta)

[Valtakunnallinen Opintopolun ohjaus- ja neuvontapalvelu](https://opintopolku.fi/konfo/fi/sivu/neuvonta-ja-ohjaus), p. 029 533 1010

[Gradia Hakupalvelut](https://www.gradia.fi/ohjausta-hakijoille), p. 040 341 6193, ohjausta myös chatin kautta [Gradian verkkosivuilla](https://www.gradia.fi/oppimaan)
[Gradian Valitut-sivustolle](https://www.gradia.fi/yhteishaku/valitulle) päivitetään ajankohtaista ja tärkeää tietoa opintojen aloittamiseen tai jatkuvan haun tekemiseen liittyen.

[Ammattiopisto Spesia](https://www.spesia.fi/hakeminen/hakuneuvonta/)

[Jyväskylän palvelualan opisto](https://www.jypao.fi/hae-opiskelemaan/)

[Jyväskylän kristillinen opisto JKO](https://jko.fi/koulutus/oppivelvollisille/)

[Jyväskylän normaalikoulu](https://www.norssi.jyu.fi/lukio/hae-opiskelemaan), [Opinto-ohjaus lukiossa — Jyväskylän normaalikoulu (jyu.fi)](https://www.norssi.jyu.fi/lukio/opetus-ja-opiskelu/opo)

[Pohjoisen Keski-Suomen ammattiopisto POKE](https://poke.fi/oppimaan/hakijalle)

Lisätietoja koulutusvaihtoehdoista myös Jyväskylän kaupungin nettisivuilla
[Lukiot ja ammatillinen koulutus](https://www.jyvaskyla.fi/varhaiskasvatus-ja-koulutus/lukiot-ja-ammatillinen-koulutus) sekä [Opistot ja aikuiskoulutus](https://www.jyvaskyla.fi/varhaiskasvatus-ja-koulutus/opistot-ja-aikuiskoulutus)

[Koulumatkatuki | Henkilöasiakkaat | Kela](https://www.kela.fi/koulumatkatuki) (ks. tiedote seuraavalla sivulla)

**KELAn tiedote päättöluokkalaisten huoltajille**

Hei ysiluokkalaisen vanhempi,

Toisella asteella opiskeleva voi saada Kelasta koulumatkatukea, jos yhdensuuntainen koulumatka on vähintään 7 kilometriä. Koulumatkatukea haetaan kätevästi verkkohakemuksella OmaKelassa ([www.kela.fi/omakela](http://www.kela.fi/omakela)). Jotta lapsi pystyy kirjautumaan OmaKelaan ja hakemaan tukea, hän tarvitsee omat verkkopankkitunnukset tai mobiilivarmenteen. Huolehdittehan siis ajoissa, että lapsellanne on käytössään tunnukset tai varmenne.

Opiskelija voi hakea koulumatkatukea heti, kun hän on vastaanottanut opiskelupaikan. Tuen hakeminen OmaKelassa nopeuttaa sen saamista. Jos opiskelija kulkee koulumatkat linja-autolla, hän saa matkalipun maksutta useimmista matkalippuja myyvistä verkkokaupoista heti, kun hän on lähettänyt hakemuksensa.

Koulumatkatuen verkkohakemus tulee käyttöön toukokuun lopussa. Tiedotamme asiasta lisää toukokuun aikana Kelan verkkosivuilla. Lisätietoja koulumatkatuesta on osoitteessa [www.kela.fi/koulumatkatuki](http://www.kela.fi/koulumatkatuki).

Ystävällisesti

Kela

**Nuorten talon walk in palvelee koko kesän!**

Nuorten talo kokoaa yhteen palveluja, jotta 13–29-vuotiaiden nuorten ja nuorten aikuisten olisi helpompi löytää tarvitsemaansa apua ja tukea elämän eri tilanteisiin. Nuorten talon löydät keskustasta osoitteesta Asemakatu 4 (2. kerros).

Walk in -palvelussamme saat ilman ajanvarausta neuvontaa ja ohjausta esimerkiksi mielenterveys- ja päihdeasioissa, työnhaussa ja CV:n tekemisessä, asumisen asioissa sekä vapaa-aikaan ja harrastuksiin liittyvissä kysymyksissä. Walk inissa apua tarjoavat Ohjaamo Jyväskylän, Nuorisovastaanoton sekä J-Napin ammattilaiset.

**Walk in on auki kesäaikana (kesä- ja heinäkuu) ma-pe klo 12–16**.

**Mahdolliset poikkeusaukioloajat ja tarkempi palvelutarjonta**:

Nuorten talon nettisivu: [https://nuorten.jyvaskyla.fi/nuortentalo/aukioloajat-ja-yhteystiedot](https://eur02.safelinks.protection.outlook.com/?url=https%3A%2F%2Fnuorten.jyvaskyla.fi%2Fnuortentalo%2Faukioloajat-ja-yhteystiedot&data=05%7C01%7C%7Cad5b422053d041a76c1b08db4c86d8ff%7Cfc34d05ca2f24ac289c5b44f3a9f451c%7C0%7C0%7C638187914265881128%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=HHqSPtY%2BxW2lYp%2FsO5heXrJUguqXQZ7oN5qVwRcb584%3D&reserved=0)
Ohjaamo Jyväskylän Instagram: [https://www.instagram.com/ohjaamojyvaskyla/](https://eur02.safelinks.protection.outlook.com/?url=https%3A%2F%2Fwww.instagram.com%2Fohjaamojyvaskyla%2F&data=05%7C01%7C%7Cad5b422053d041a76c1b08db4c86d8ff%7Cfc34d05ca2f24ac289c5b44f3a9f451c%7C0%7C0%7C638187914266036867%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=HQniYZKSK7GKxh1ob7VUcNbCDrpOCcmdaPf1GoX5fQs%3D&reserved=0)

**Nuorten talossa toimiva Ohjaamo Jyväskylä palvelee myös etänä ja ajanvarauksella**:

ma–pe klo 9–16
puh. 050 311 8877 (soitto, tekstari, WhatsApp, Signal)
ohjaamo@jyvaskyla.fi

**Jätskiä ja jeesiä -tapahtuma Nuorten talolla 21.6. klo 14–16**

Onko sinulla syksyn kuviot pohdinnassa? Jätskiä ja jeesiä -tapahtumassa pääset juttelemaan vaihtoehdoistasi ammattilaisten kanssa!

Tapahtumassa mukana ovat Ohjaamo Jyväskylä, Gradia Hakupalvelut ja työelämäpalvelut, Jyväskylän kristillinen opisto, Jyväskylän palvelualan opisto, ammattiopisto Spesia, Alkio-opisto, JAMK, Music Against Drugs ja Jyväskylän kaupungin työllisyyspalvelut.